Varaždin, 13.10.2017.

**Javni poziv za dostavu ponude za opremanje staklenog kioska**

**na Cvjetnom placu, Gablec bara**

Pozivamo gospodarske subjekte na dostavu ponuda za opremanje staklenog kioska na Cvjetnom placu – Gablec bara.

**Naziv javnog naručitelja:** Gradska tržnica d.o.o.

**Procijenjena vrijednost nabave:** 140.000,00 kn bez uključenog PDV-a

**Evidencijski broj nabave u planu nabave za 2017.**: J10/2017

**Opis predmeta nabave:**

Oprema za stakleni kiosk na Cvjetnome placu, za uređenje Gablec bara. Predmet nabave je sljedeće: ugrađeni stol (1 kom), šank (1 kom), pregrada sa policama (1 kom), ormar (1 kom), vanjska pregrada (2 kom), ormarić za bojler (1 kom), maska za radijatore (kom 2), polica u kuhinji (1 kom), niske stolice (9 kom), visoke stolice (10 kom), vanjske stolice (16 kom), vanjski stol (8 kom). Specifikacije namještaja s dimenzijama navedene su u troškovniku koji je priložen ovome javnom pozivu. Za dodatnu dokumentaciju i pojašnjenja ponuditelji se mogu obratiti na e-mail info@varazdinskiplac.hr.

**Opći uvjeti poziva:**

Prihvatljivi ponuditelj je gospodarski subjekt, obrt ili trgovačko društvo:

* koji je upisan u sudski ili drugi odgovarajući registar
* koji može na dokazivi način ustvrditi da se protiv njega odnosno osobe ovlaštene za njegovo zastupanje ne vodi kazneni postupak i da nije pravomoćno osuđena za prekršaj ili kazneno djelo.
* koji na dan predaje ponude nema otvorenih dugovanja prema Poreznoj upravi
* koji na dan predaje ponude nema otvorenih dugovanja prema Gradskoj tržnici d.o.o.

Ponuda gospodarskog subjekta koji ne ispunjava opće uvjete kao prihvatljivi ponuditelj, smatrat će se nevaljanom te se neće uzeti u razmatranje.

Sastavni dijelovi ponude su:

* Ponudbeni list (Prilog 1. ovome pozivu) ispunjen i potpisan od ovlaštene osobe Ponuditelja
* Troškovnik ispunjen i potpisan od ovlaštene osobe Ponuditelja (Prilog 2. ovome pozivu)

Prateća dokumentacija koju je potrebno priložiti ponudi:

* izvadak iz sudskog registra ili drugog propisanog registra koji ne smije biti stariji od 30 dana, računajući od dana objave natječaja
* potvrdu o ovlaštenoj osobi za potpisivanje ugovora, ako se ista razlikuje od osobe ovlaštene za zastupanje navedene u izvatku iz sudskog registra
* potvrdu nadležnog trgovačkog suda da nad njime nije pokrenut postupak radi utvrđivanja uvjeta za otvaranje stečajnog postupka, nije otvoren stečaj, nije pokrenut postupak likvidacije, nije zaprimljen prijedlog za otvaranje stečajnog ili likvidacijskog postupka, te nije zaprimljen prijedlog za otvaranje postupka predstečajne nagodbe ili prijedlog za sklapanje predstečajne nagodbe
* BON 1 i BON 2, koji ne smije biti stariji od 30 dana računajući od dana objave ovog natječaja
* potvrdu nadležne Porezne uprave o nepostojanju dugovanja - priznaje se neovjereni ispis sa stranica e-porezna.porezna-uprava.hr
* potvrdu Gradske tržnice d.o.o. o nepostojanju dugovanja prema Gradskoj tržnici d.o.o.

**Kriterij za izbor ponude**: cijena

**Rok za zaprimanje ponude**: 20.10.2017. do 15:00 sati.

**Način dostavljanja ponuda**: Ponuda se predaje neposredno na urudžbeni zapisnik Naručitelja ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

na prednjoj strani ponude:  Gradska tržnica d.o.o., A. Šenoe 12, 42000 Varaždin

PONUDA ZA

organizaciju prijevoza i sklapanje aranžmana za ljetovanje djece

"NE OTVARAJ"

na poleđini:Naziv i adresa ponuditelja

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Dodatne informacije mogu se dobiti putem e-maila: info@varazdinskiplac.hr radnim danom od ponedjeljka do petka od 7 do 15 sati.

GRADSKA TRŽNICA d.o.o.

 Direktor

 Predrag Ciglar, dipl. ing